Γεγονότα Αυγούστου 2024

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν τον μήνα Αύγουστο του 2024, συνοδευόμενα από τις πηγές μέσω των οποίων μεταδόθηκαν.

## 1 Αυγούστου
**Πόλεμος και επιθέσεις**
* Πόλεμος Χαμάς-Ισραήλ
** Το Ισραήλ ισχυρίζεται ότι έχει επαληθεύσει ότι σκότωσε τον στρατιωτικό διοικητή της Χαμάς Μοχάμεντ Ντέιφ στην επίθεση που έγινε στις 13 Ιουλίου 2024 στο αλ Μαγουάσι. Η Χαμάς αρνείται τους ισχυρισμούς. (''The Washington Post'')

**Καταστροφές και δυστυχήματα**
* Η Νότια Κορέα αναφέρει ότι έως και 1.500 άνθρωποι μπορεί να έχουν σκοτωθεί από πλημμύρες στη Βόρεια Κορέα, που προκλήθηκαν από τα απομεινάρια του τυφώνα Γκαέμι. (Terra Daily) (Al Jazeera) 
* Τουλάχιστον δώδεκα άνθρωποι σκοτώνονται από ισχυρές βροχοπτώσεις και πλημμύρες στο Δελχί και τη βόρεια Ινδία και πάνω από 250 άνθρωποι κηρύσσονται αγνοούμενοι στα Ιμαλάια και γύρω από αυτά, με βροχοπτώσεις που φτάνουν τα 183 χιλιοστά (7 ίντσες) σε ορισμένες περιοχές. (Reuters)
* Ο αριθμός των νεκρών από τις κατολισθήσεις που προκλήθηκαν από καταρρακτώδεις βροχές στην Κεράλα της Ινδίας αυξάνεται σε 194, ενώ τουλάχιστον 187 άνθρωποι εξακολουθούν να αγνοούνται. (Al Jazeera)

**Υγεία και περιβάλλον**
* Η Παγκόσμια Επιτροπή Ελέγχου Πείνας κηρύσσει λιμό στο Νταρφούρ του Σουδάν, σύμφωνα με την Ολοκληρωμένη Ταξινόμηση Φάσεων Επισιτιστικής Ασφάλειας. (Reuters)

**Διεθνείς σχέσεις**
* Η Ρωσία και οι Ηνωμένες Πολιτείες πραγματοποιούν τη μεγαλύτερη ανταλλαγή κρατουμένων από τον Ψυχρό Πόλεμο με τη μεσολάβηση της Τουρκίας, με δέκα κρατούμενους να μεταφέρονται στη Ρωσία, δεκατρείς στη Γερμανία και τρεις στις ΗΠΑ.  (AP) (Al Jazeera)

**Νόμος και έγκλημα**
* Ποινικό δικαστήριο στη Γουινέα καταδικάζει τον πρώην πρόεδρο και ηγέτη του στρατού Μούσα Νταντίς Καμαρά σε 20 χρόνια φυλάκιση για εγκλήματα κατά της ανθρωπότητας κατά την καταστολή της διαδήλωσης της αντιπολίτευσης στο Κόνακρι το 2009. (Al Jazeera)

**Πολιτική και εκλογές**
* Έντεκα άνθρωποι σκοτώνονται και ένας δημοσιογράφος συλλαμβάνεται καθώς εκδηλώνονται πανεθνικές διαδηλώσεις στη Νιγηρία εν μέσω κρίσης κόστους ζωής και αύξησης του κόστους, για την οποία οι Νιγηριανοί κατηγορούν τον πρόεδρο Μπόλα Τινούμπου και τις νέες μεταρρυθμίσεις. (Al Jazeera)

**Αθλητισμός**
* Θερινοί Ολυμπιακοί Αγώνες 2024
**Ο Νόβακ Τζόκοβιτς επικρατεί του Στέφανου Τσιτσιπά και γίνεται ο μοναδικός παίκτης που φτάνει στα ημιτελικά του μονού ανδρών τέσσερις φορές και ο μεγαλύτερος σε ηλικία που προκρίνεται σε ημιτελικούς στην ολυμπιακή ιστορία του τένις. (''Sports Illustrated'')
**Η Αμερικανίδα κολυμβήτρια Κέιτι Λεντέκι κερδίζει το 13ο της χρυσό μετάλλιο και γίνεται η πρώτη Αμερικανίδα που πετυχαίνει κάτι τέτοιο και το δεύτερο πρόσωπο από τις ΗΠΑ μετά τον Μάικλ Φελπς. (''The New York Times'')

## 2 Αυγούστου
**Καταστροφές και δυστυχήματα**
* Στις Φιλιππίνες από φωτιά σε κατοικημένο εμπορικό κτήριο πεθαίνουν τουλάχιστον 11 άτομα στη Μανίλα. (''The Star'')

**Πόλεμος και επιθέσεις**
* Εμφύλιος πόλεμος στη Σομαλία
** Τριάντα δύο άνθρωποι σκοτώνονται σε μαζικούς πυροβολισμούς και βομβιστική επίθεση αυτοκτονίας από μαχητές της Αλ Σεμπάμπ κοντά στο ξενοδοχείο Beach View στην παραλία του Λίντο, στην  Μογκαντίσου, πρωτεύουσα της Σομαλίας. (Hiiraan Online)

**Διεθνείς σχέσεις**
*Προεδρικές εκλογές στη Βενεζουέλα (2024)
**Η Αργεντινή αναγνωρίζει τον Εδμούνδο Γκονσάλες ως εκλεγμένο πρόεδρο της Βενεζουέλας, και γίνεται η τρίτη χώρα που το κάνει μετά τις Ηνωμένες Πολιτείες και το Περού. (AFP via ''Barron's'')

**Αθλητισμός**
*Θερινοί Ολυμπιακοί Αγώνες 2024
**Ο Σέρβος Νόβακ Τζόκοβιτς νικάει τον Λορέντζο Μουσέτι και προκρίνεται στον τελικό των τουρνουά στο μονό ανδρών, και γίνεται ο μοναδικός παίκτης που φτάνει τέσσερις φορές στον τελικό και ο γηραιότερος φιναλίστ στην ιστορία του ολυμπιακού τένις. (ESPN)
**Ο Ισπανός Κάρλος Αλκαράθ γίνεται σε ηλικία 21 ετών ο νεότερος σε ηλικία τενίστας στην ιστορία των Ολυμπιακών Αγώνων που προκρίνεται σε τελικό έπειτα από τη νίκη του επί του Γάλλου Φελίξ Οζέ-Αλιασίμ. (CBS News)

## 3 Αυγούστου
**Καταστροφές και δυστυχήματα**
*Ένα παρατεταμένο κύμα καύσωνα ρεκόρ συνεχίζεται πάνω από την Ανταρκτική, με θερμοκρασίες 50 °F (28 °C) υψηλότερες του μέσου όρου σε ορισμένες περιοχές στα μέσα του χειμώνα.(CNN) 

**Πολιτική και εκλογές**
*Πολιτική του Βιετνάμ
**Η Κεντρική Επιτροπή του Κομμουνιστικού Κόμματος του Βιετνάμ εκλέγει τον πρόεδρο Το Λαμ ως νέο Γενικό Γραμματέα του Κομμουνιστικού Κόμματος του Βιετνάμ, διαδεχόμενος τον Νγκουγιέν Φου Τρονγκ, ο οποίος πέθανε στις 19 Ιουλίου 2024. (CNA)

**Αθλητισμός**
*Θερινοί Ολυμπιακοί Αγώνες 2024
**Η Τία Λαφόντ κερδίζει το χρυσό μετάλλιο στο τριπλούν, δίνοντας στην Δομινίκα το πρώτο μετάλλιο στα χρονικά.(Barron's)
**Ο Κάρλος Γιούλο κατακτά το χρυσό μετάλλιο στις ασκήσεις εδάφους, που είναι το πρώτο χρυσό μετάλλιο στη γυμναστική και το δεύτερο ολυμπιακό χρυσό μετάλλιο για τις Φιλιππίνες. (ESPN)
**Η Ζιλιέν Άλφρεντ κερδίζει το πρώτο χρυσό μετάλλιο σε Ολυμπιακούς Αγώνες για την Αγία Λουκία, νικώντας στα 100 μ. (Barron's)

## 4 Αυγούστου
**Πόλεμος και επιθέσεις**
*Ταραχές στο Μπανγκλαντές
**Τουλάχιστον 91 άνθρωποι σκοτώνονται σε βίαιες συγκρούσεις μεταξύ αντικυβερνητικών διαδηλωτών και αστυνομικών μονάδων σε όλο το Μπαγκλαντές, καθώς οι διαδηλωτές ζητούν  να παραιτηθεί η πρωθυπουργός Σέιχ Χασίνα. (Al Jazeera)
*Πόλεμος Ισραήλ-Χαμάς
**Τουλάχιστον τέσσερα άτομα σκοτώνονται και άλλα 18 τραυματίζονται σε ισραηλινό πλήγμα στο Νοσοκομείο Αλ Ακσά στην Ντέιρ αλ Μπαλάχ στη Λωρίδα της Γάζας. (AP)
**Δύο άνθρωποι σκοτώνονται και άλλοι δύο τραυματίζονται σε επίθεση με μαχαίρι από ένοπλο στο Χολόν του Ισραήλ. Ο Παλαιστίνιος δράστης πυροβολείται και σκοτώνεται στη συνέχεια από την ισραηλινή αστυνομία. (Reuters)

**Διεθνείς σχέσεις**
*Το Μάλι διακόπτει όλες τις διπλωματικές σχέσεις με την Ουκρανία για την παροχή πληροφοριών στους αντάρτες Τουαρέγκ που τους επέτρεψαν να δολοφονήσουν στρατιώτες του Μαλί και αρκετούς μισθοφόρους της Ομάδας Βάγκνερ. (CNN)

**Νόμος και έγκλημα**
*Πάνω από 150 άτομα συλλαμβάνονται έπειτα από επεισόδια ακροδεξιών με στόχο μουσουλμανικά τεμένη και υποδομές μεταναστών σε όλο το Ηνωμένο Βασίλειο. (BBC)

**Αθλητισμός**
*Θερινοί Ολυμπιακοί Αγώνες 2024
**Ο Νόβακ Τζόκοβιτς νικάει τον Κάρλος Αλκαράθ στον τελικό του μονού ανδρών και κατακτά το χρυσό Ολυμπιακό μετάλλιο, γινόμενος ο τρίτος άνδρας παίκτης που πετυχαίνει ένα Χρυσό Γκραν Σλαμ καριέρας στο μονό. (BBC News)
**Οι Σάρα Εράνι και Τζασμίνε Παολίνι κατακτούν το χρυσό μετάλλιο στο διπλό γυναικών, κερδίζοντας το πρώτο χρυσό μετάλλιο για την Ιταλία στο τένις και κάνοντας την Εράνι την γηραιότερη τενίστρια που πετυχαίνει Χρυσό Γκραν Σλαμ καριέρας. (CNA)
**Η Κεϊλία Νεμούρ κατακτά το χρυσό μετάλλιο στο γυναικείο μονόζυγο, το πρώτο χρυσό μετάλλιο στη γυμναστική για την Αλγερία.  (NPR)
**O Ντανιέλ Βαρέλα ντε Πίνα κερδίζει χάλκινο μετάλλιο στην κατηγορία μύγας στην πυγμαχία, κατακτώντας το πρώτο μετάλλιο σε Ολυμπιακούς Αγώνες για το Πράσινο Ακρωτήριο. (Olympics)

## 5 Αυγούστου
**Καταστροφές και δυστυχήματα**
*Τουλάχιστον έξι άνθρωποι σκοτώνονται στη Φλόριντα των ΗΠΑ, από την κακοκαιρία που προκαλεί ο τυφώνας Ντέμπι.(BBC News)

**Διεθνείς σχέσεις**
*Προεδρικές εκλογές στη Βενεζουέλα (2024)
**Η Ευρωπαϊκή Ένωση όπως και οι Ηνωμένες Πολιτείες και αρκετές χώρες της Λατινικής Αμερικής αρνείται να αναγνωρίσει τη φερόμενη νίκη στις προεδρικές εκλογές της Βενεζουέλας του νυν προέδρου Νικολάς Μαδούρο. (''Kyiv Post'')

**Πολιτική και εκλογές**
*Ταραχές στο Μπανγκλαντές
**Η πρωθυπουργός του Μπαγκλαντές Σεΐχ Χασίνα παραιτείται και διαφεύγει στη Δυτική Βεγγάλη της Ινδίας. (Sky News)
**Διαδηλωτές εισβάλλουν στην πρωθυπουργική κατοικία και στο κτίριο του εθνικού κοινοβουλίου στην Ντάκα. (Reuters) (CNBC)
**Ο αρχηγός του Επιτελείου Στρατού Γουάκερ-ουζ-Ζαμάν ανακοινώνει το σχηματισμό προσωρινής κυβέρνησης στο Μπανγκλαντές και υπόσχεται να ξεκινήσει έρευνα για τις κυβερνητικές καταστολές.(France 24)

**Αθλητισμός**
*Θερινοί Ολυμπιακοί Αγώνες 2024
**Ο Σουηδός Άρμαντ Ντουπλάντις κατακτά το δεύτερο συνεχόμενο χρυσό μετάλλιο, καταρρίπτοντας το δικό του παγκόσμιο ρεκόρ με άλμα 6,25 μ. (CNN)
**Ο Άνχελ Μπαράχας κερδίζει το πρώτο μετάλλιο στη γυμναστική σε Ολυμπιακούς Αγώνες για την Κολομβία. (Remezcla)
**Το Βέλγιο αποσύρεται από το αγώνισμα του τριάθλου, αφού η τριαθλήτρια Κλερ Μισέλ αρρωσταίνει λίγες ημέρες αφότου κολύμπησε στον ποταμό Σηκουάνα κατά τη διάρκεια των αγώνων του τριάθλου γυναικών. (CNN)

## 6 Αυγούστου
**Πόλεμος και επιθέσεις**
*Εμφύλιος πόλεμος του Σουδάν
**Τουλάχιστον 53 άνθρωποι σκοτώνονται και άλλοι 60 τραυματίζονται σε επιδρομές των Δυνάμεων Ταχείας Υποστήριξης σε διάφορες γειτονιές στο Ελ Φασέρ και την πολιτεία Γκεζίρα του Σουδάν. (Radio Dabanga)

**Καταστροφές και δυστυχήματα**
*Τουλάχιστον 123 άνθρωποι, πολλοί από τους οποίους ήταν ηλικιωμένοι, φέρονται να πέθαναν από ασθένεια λόγω του καύσωνα τον Ιούλιο στην ευρύτερη περιοχή του Τόκιο, στην Ιαπωνία, λόγω ενός συνεχούς κύματος καύσωνα. (AP)

**Πολιτική και εκλογές**
*Πολιτική του Μπανγκλαντές
**Ο πρόεδρος του Μπαγκλαντές Μοχάμεντ Σαχαμπουντίν διαλύει το εθνικό κοινοβούλιο στο πλαίσιο της προετοιμασίας μιας προσωρινής κυβέρνησης μετά την παραίτηση και την αποχώρηση της πρωθυπουργού Σέιχ Χασίνα. (France 24)
*Αμερικανικές προεδρικές εκλογές (2024)
**Η πιθανότερη υποψήφια του Δημοκρατικού Κόμματος  Κάμαλα Χάρις επιλέγει τον κυβερνήτη της Μινεσότα Τιμ Γουάλτς ως υποψήφιο αντιπρόεδρο.(CNN)
*Πόλεμος Χαμάς-Ισραήλ
**Δολοφονία του Ισμαήλ Χανίγια
***Ο Γιαχία Σινουάρ διορίζεται νέος ηγέτης της Χαμάς, μετά τη δολοφονία του Ισμαήλ Χανίγια. (Reuters)

**Αθλητισμός**
*Θερινοί Ολυμπιακοί Αγώνες 2024
**Η Αρίσα Τρου κατακτά το χρυσό μετάλλιο στο πατίνι σε πάρκο  (Park Skateboarding) και σε ηλικία 14 ετών γίνεται η νεότερη Αυστραλή που κερδίζει χρυσό ολυμπιακό μετάλλιο στα χρονικά. (The Sydney Morning Herald)

## 7 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
**Οι Ισραηλινές Δυνάμεις Άμυνας επιβεβαιώνουν το θάνατο της Μπιλχά Γινόν, του τελευταίου ατόμου που αγνοείται στο Ισραήλ μετά την επίθεση της Χαμάς στις 7 Οκτωβρίου 2023. (''Newsweek'')
**Έξι Παλαιστίνιοι σκοτώνονται σε επιδρομή του Ισραήλ στον καταυλισμό προσφύγων Μαγκάζι και στη Χαν Γιουνίς στη Λωρίδα της Γάζας. (Saba News Agency) (Al Jazeera)

**Καταστροφές και δυστυχήματα**
*Τριάντα άνθρωποι σκοτώθηκαν, πέντε αγνοούνται και εκατοντάδες εκτοπίστηκαν έπειτα από πολυήμερες πλημμύρες στη Χοντέιντα και τη Χατζά τηε Υεμένης. (AP)
*Πέντε άνθρωποι, μεταξύ των οποίων τέσσερις Κινέζοι υπήκοοι, σκοτώνονται σε συντριβή ελικοπτέρου στην Νουγουακότ της επαρχίας Μπαγκμάτι του Νεπάλ. (AP)

**Νόμος και έγκλημα**
*Γενικές εκλογές στην Ταϊλάνδη (2023)
**Το Συνταγματικό Δικαστήριο της Ταϊλάνδης διατάσσει τη διάλυση του Κόμματος Προχωρήστε Εμπρός, το οποίο κέρδισε τις περισσότερες έδρες και ψήφους στις περσινές εκλογές, αλλά εμποδίστηκε να σχηματίσει κυβέρνηση. (BBC News) (Al Jazeera)
*Η αστυνομία στην Αυστρία συλλαμβάνει δύο άνδρες που συνδέονται με το Ισλαμικό Κράτος, επειδή φέρονται να σχεδίαζαν να διαπράξουν τρομοκρατική επίθεση στις επερχόμενες συναυλίες της τραγουδίστριας Τέιλορ Σουίφτ στο Στάδιο Ερνστ Χάπελ στη Βιέννη, οι οποίες στη συνέχεια ακυρώνονται. (''The Guardian'')

**Πολιτική και εκλογές**
* Στις Κομόρες ο πρόεδρος Αζαλί Ασουμανί παραχωρεί εκτεταμένες εξουσίες στον γιο και πιθανότερο διάδοχό του, Νουρ Ελ Φατχ, επιτρέποντας στον Ελ Φατχ να παρεμβαίνει σε πολλαπλά στάδια λήψης κυβερνητικών αποφάσεων. (Reuters)

**Αθλητισμός**
*Θερινοί Ολυμπιακοί Αγώνες 2024
**Η Κίνα κατακτά το πρώτο της χρυσό μετάλλιο στην καλλιτεχνική κολύμβηση. (Reuters)
**Η Ινδή αθλήτρια της πάλης Βινές Φογκάτ αποκλείεται από τον τελικό του αγωνίσματος  της ελευθέρας των 50 κιλών επειδή ήταν πάνω από το προβλεπόμενο βάρος κατά τη ζύγιση το πρωί του τελικού, αποκλείοντάς την από τον διαγωνισμό μεταλλίων και υποβιβάζοντάς την στην τελευταία θέση της κατάταξης. (''India Today'')

## 8 Αυγούστου
**Καταστροφές και δυστυχήματα**
*Ένας σεισμός μεγέθους 7,1 Ρίχτερ πλήττει τις ακτές της Νήσου Κιούσου της Ιαπωνίας. Εκδίδεται προειδοποίηση για τσουνάμι σε τμήματα των νησιών Κιούσου και Σικόκου. (''The Japan Times'')

**Πολιτική και εκλογές**
*Στο Μπανγκλαντές ο Μοχάμεντ Γιουνούς επιστρέφει στη χώρα και θα ηγηθεί μεταβατικής κυβέρνησης. (Reuters)
*Ισπανική συνταγματική κρίση του 2017–18 
**O πρώην πρόεδρος της καταλανικής κυβέρνησης Κάρλες Πουτζδεμόν επιστρέφει στη Βαρκελώνη μετά από επτά χρόνια "αυτοεξορίας", αψηφώντας το ένταλμα σύλληψης που εξέδωσε το Ανώτατο Δικαστήριο. Η περιφερειακή αστυνομία της Καταλονίας Mossos d'Esquadra ενεργοποιεί την επιχείρηση "Gàbia" για τη σύλληψή του με ελέγχους στους κεντρικούς δρόμους. (''The New York Times'') (Cadena Ser) 
**Ένας πράκτορας της Mossos d'Esquadra συλλαμβάνεται για συνέργεια στην απόδραση του Πουτζδεμόν έπειτα από την επανεμφάνισή του στη Βαρκελώνη. (Antena 3)
*Καταλανικές περιφερειακές εκλογές 2024
**Ο υποψήφιος του Κόμματος Σοσιαλιστών, Σαλβαδόρ 'Ιγια εκλέγεται από το Κοινοβούλιο της Καταλονίας νέος πρόεδρος της περιφερειακής κυβέρνησης και γίνεται ο πρώτος μη αυτονομιστής πρόεδρος έπειτα από περισσότερα από 10 χρόνια.(Al Jazeera)

**Αθλητισμός**
*Θερινοί Ολυμπιακοί Αγώνες 2024
**Ο Λετσίλε Τεμπόγκο κερδίζει το χρυσό μετάλλιο στα 200 μέτρα ανδρών, κερδίζοντας για την Μποτσουάνα το πρώτο χρυσό μετάλλιο στην ιστορία της.(Ολυμπιακοί Αγώνες)
**Η Λουσία Γιέπες κατακτά το αργυρό μετάλλιο στο αγώνισμα της ελεύθερης πάλης 53 κιλών, το πρώτο μετάλλιο στην πάλη για τον Ισημερινό.(Ολυμπιακοί Αγώνες)
**Ο Αρσάντ Ναντίμ κατακτά το χρυσό μετάλλιο στον ακοντισμό καταρρίπτοντας το Ολυμπιακό ρεκόρ και δίνοντας στο Πακιστάν το πρώτο του μετάλλιο στον στίβο και το πρώτο του χρυσό ατομικό μετάλλιο. (DW)
**Η Σίντι Ενγκάμπα κερδίζει χάλκινο μετάλλιο στην πυγμαχία μεσαίων βαρών γυναικών, το πρώτο μετάλλιο που κερδίζει ποτέ η Ολυμπιακή Ομάδα Προσφύγων. (Ολυμπιακοί Αγώνες)

## 9 Αυγούστου
**Πόλεμος και επιθέσεις**
*Ρωσική εισβολή στην Ουκρανία
**Σε ρωσική επίθεση με πύραυλο που πλήττει σούπερ μάρκετ στην Κοστιαντινίβκα της περιφέρειας Ντονέτσκ σκοτώνονται 14 άτομα και τραυματίζονται άλλα 43. (Reuters)
*Πόλεμος Χαμάς-Ισραήλ
**Ισραηλινά στρατεύματα εξαπολύουν νέα επίθεση στη Χαν Γιουνίς, με αεροπορικές επιδρομές που σκοτώνουν τουλάχιστον 21 Παλαιστίνιους στην πόλη και ισραηλινά στρατεύματα ξεκινούν χερσαίες επιχειρήσεις στην πόλη για τρίτη φορά από την έναρξη του πολέμου.(AP)
**Ο  αξιωματούχος ασφαλείας της Χαμάς Σαμέρ αλ Χατζ για καταυλισμούς παλαιστινίων προσφύγων δολοφονείται από το Ισραήλ σε επίθεση μη επανδρωμένου αεροσκάφους στη Σιδώνα του Λιβάνου. (Al Jazeera)

**Καταστροφές και δυστυχήματα**
*Αεροσκάφος των αερογραμμών Voepass Linhas Aéreas τύπου ATR 72-500 συντρίβεται στο Βινιέντου, στην πολιτεία Σάο Πάολο της Βραζιλίας, σκοτώνοντας και τους 62 επιβαίνοντες. (AP) (G1 Globo)
*Εννέα άνθρωποι σκοτώνονται και άλλοι 26 τραυματίζονται ύστερα από δυστύχημα με λεωφορείο στο Πολατλί της Τουρκίας. (AP)

**Νόμος και έγκλημα**
*Στρατιωτικό δικαστήριο της Σιέρα Λεόνε καταδικάζει 24 στρατιώτες σε ποινές φυλάκισης από 50 έως 120 χρόνια για το ρόλο τους στην αποτυχημένη απόπειρα πραξικοπήματος τον Νοέμβριο του 2023. (Reuters)
*Το υπουργείο Εσωτερικών της Αυστρίας ανακοινώνει τη σύλληψη ενός άνδρα από το Ιράκ σε σχέση με την αποτυχημένη τρομοκρατική επίθεση κατά της Αμερικανίδας τραγουδίστριας Τέιλορ Σουίφτ στο πλαίσιο των συναυλιών της The Eras Tour στη Βιέννη, οι οποίες ακυρώθηκαν λόγω της επίθεσης.(''The Guardian'')

**Πολιτική και εκλογές**
*Στο Μπαγκλαντές εκατοντάδες ατόμων διαδηλώνουν στην πρωτεύουσα Ντάκα κατά της βίας που στρέφεται εναντίον της ινδουιστικής μειονότητας της χώρας.(Reuters)

**Αθλητισμός**
*Θερινοί Ολυμπιακοί Αγώνες 2024
**Η Ιμάν Κελίφ κατακτά το χρυσό μετάλλιο στην πυγμαχία στα 66 κιλά, αφού αντιμετώπισε διαμάχη και παρενόχληση σχετικά με την αξιολόγηση του 2023 ως προς το φύλο από τη Διεθνή Ομοσπονδία Πυγμαχίας, η οποία δεν αναγνωρίζεται πλέον από τη ΔΟΕ. (Al Jazeera)
**Στο πρώτο αγώνισμα  breakdance στους Ολυμπιακούς Αγώνες, η Άμι Γιουάσα από την Ιαπωνία κερδίζει το χρυσό μετάλλιο στην κατηγορία B-Girls, με την Ντομινίκα Μπάνεβιτς από τη Λιθουανία να κερδίζει το αργυρό και την Λιού Κινγκγί από την Κίνα το χάλκινο. (AP)

## 10 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
**Ισραηλινές ρουκέτες πλήττουν το σχολείο Αλ Ταμπαΐν στην Πόλη της Γάζας κατά τη διάρκεια των προσευχών, σκοτώνοντας περισσότερους από 93 Παλαιστίνιους και τραυματίζοντας άλλους 47, αρκετοί από τους οποίους είχαν παγιδευτεί στο κτίριο καθώς αυτό είχε καταστραφεί από πυρκαγιά. (Al Jazeera) (''Times of Israel'')
*Περισσότεροι από εβδομήντα άνθρωποι σκοτώνονται σε επίθεση μη επανδρωμένου αεροσκάφους του στρατού του Αρακάν εναντίον των Ροχίνγκια που διαφεύγουν από τη Μιανμάρ. (Reuters)

**Καταστροφές και δυστυχήματα**
* Δεκαοκτώ άνθρωποι σκοτώνονται και δεκατέσσερις άλλοι διασώζονται έπειτα από κατολίσθηση σε χώρο υγειονομικής ταφής απορριμμάτων στην Καμπάλα, πρωτεύουσα της Ουγκάντας. (Al Jazeera) 

**Πολιτική και εκλογές**
*Στο Μπανγκλαντές ο αρχιδικαστής Ομπαϊντούλ Χασάν παραιτείται ύστερα από τελεσίγραφο των διαδηλωτών και τον διαδέχεται για λίγο ο Ασφακούλ Ισλάμ σε υπηρεσιακή βάση. Ο Σγιέντ Ρεφάτ Αχμέτ διορίζεται αργότερα αρχιδικαστής από τον πρόεδρο Μοχάμεντ Σαχαμπουντίν. (AP) (''Dhaka Tribune'') (Prothom Alo English)

**Αθλητισμός**
*Θερινοί Ολυμπιακοί Αγώνες 2024
**Ο Τσερμέν Βαλίεφ κερδίζει χάλκινο μετάλλιο στην ελευθέρα πάλη 74 κιλών, κερδίζοντας το πρώτο ολυμπιακό μετάλλιο στην ιστορία της Αλβανίας. (KOHA) 
**Στο πρώτο αγώνισμα  breakdancing ανδρών  στους Ολυμπιακούς Αγώνες, ο Φίλιπ Κιμ από τον Καναδά κατακτά το χρυσό μετάλλιο στην κατηγορία B-Boys, με τον Ντανί Σιβίλ από τη Γαλλία να κερδίζει το αργυρό και τον Αμερικανό Βίκτορ Μοντάλβο να κερδίζει το χάλκινο. (CBC News)
**Τρεις κολυμβητές της Γερμανίας αρρωσταίνουν από εμετό και διάρροια και χρειάζονται εξωνοσοκομειακή περίθαλψη έπειτα από κολύμβηση στον Σηκουάνα στο πλαίσιο των Ολυμπιακών αγώνων. (AP)
**Ο Ρικούτο Ταμάι από την Ιαπωνία κερδίζει το ασημένιο μετάλλιο στις καταδύσεις από πλατφόρμα 10 μέτρων κερδίζοντας το πρώτο ολυμπιακό μετάλλιο για τη χώρα του στο εν λόγω άθλημα.  (Reuters)
**Η Σβετλάνα Οσίποβα από το Ουζμπεκιστάν κερδίζει χρυσό μετάλλιο στο taekwondo και γίνεται η πρώτη αθλήτρια από τη χώρα που κερδίζει χρυσό μετάλλιο στο άθλημα.(Kun.uz)

## 11 Αυγούστου
**Πόλεμος και επιθέσεις**
*Ρωσική εισβολή στην Ουκρανία
**Δύο άνθρωποι, μεταξύ των οποίων ένα παιδί 4 ετών, σκοτώνονται και άλλοι τρεις τραυματίζονται σε επίθεση με ρωσικό βαλλιστικό πύραυλο στο Κίεβο, πρωτεύουσα της Ουκρανίας. (Reuters)

**Καταστροφές και δυστυχήματα**
*Ο αριθμός των νεκρών από την κατολίσθηση σε χωματερή απορριμμάτων στην Καμπάλα, πρωτεύουσα της Ουγκάντας, αυξάνεται σε 21. (Reuters)
*Δύο άνθρωποι σκοτώνονται και δώδεκα οικογένειες εκτοπίζονται από έκρηξη που πιθανώς αποδίδεται σε διαρροή αερίου στο Μπελ Αιρ του Μέριλαντ στις Ηνωμένες Πολιτείες.(AP)

**Πολιτική και εκλογές** 
*Γενικές εκλογές στη Ρουάντα 2024
**Ο εν ενεργεία πρόεδρος της Ρουάντα Πολ Καγκάμε ορκίζεται για τέταρτη θητεία στο αξίωμα. (Reuters)

**Αθλητισμός**
*Θερινοί Ολυμπιακοί Αγώνες 2024
**Οι Θερινοί Ολυμπιακοί Αγώνες του 2024 ολοκληρώνονται με την τελετή λήξης που πραγματοποιείται στο Stade de France στο Παρίσι.(BBC News)
**Οι Ηνωμένες Πολιτείες τερματίζουν στην κορυφή του πίνακα μεταλλίων με 40 χρυσά μετάλλια και 126 συνολικά μετάλλια, μπροστά από την Κίνα που τερμάτισε με 40 χρυσά μετάλλια και 91 συνολικά μετάλλια, με τα ασημένια μετάλλια να είναι 44 για τις ΗΠΑ και 27 για την Κίνα. (BBC News)

## 12 Αυγούστου

**Καταστροφές και δυστυχήματα**
*Ένα άτομο σκοτώνεται και αρκετά τραυματίζονται όταν ένα ελικόπτερο που κλάπηκε από το Αεροδρόμιο του Κερνς συντρίβεται σε ένα ξενοδοχείο στο Κερνς της Αυστραλίας. (''The Guardian'')

**Πολιτική και εκλογές**
*Διεξάγεται η πρώτη συνεδρίαση του υπουργικού συμβουλίου της Ινδονησίας στη Νουσαντάρα, σηματοδοτώντας την έναρξη της μετάβασης της επίσημης πρωτεύουσας από την Τζακάρτα. (Detik)
*Στο Ιράν o  αντιπρόεδρος Μοχάμαντ Τζαβάντ Ζαρίφ παραιτείται έπειτα από 11 ημέρες θητείας, επικαλούμενος απογοήτευση από την πρόοδό του και το νέο υπουργικό συμβούλιο. (DW)

**Επιστήμη και τεχνολογία**
*Νερό στον Άρη
**Επιβεβαιώνεται η ύπαρξη υγρού νερού σε βάθος 20 χλμ κάτω από την επιφάνεια του Άρη, με βάση μια νέα ανάλυση δεδομένων από την προσεδάφιση του *[[InSight]]* της NASA. (BBC News)

## 13 Αυγούστου
**Καταστροφές και δυστυχήματα**
*Πυρκαγιές στην Αττική το 2024
**Τουλάχιστον ένας άνθρωπος σκοτώνεται και δεκάδες τραυματίζονται σε πυρκαγιές σε όλη την Ελλάδα, με εκκενώσεις να διατάσσονται για τους κατοίκους σε τουλάχιστον μια περιοχή κοντά στην Αθήνα.(CNN) (DW)
*Τουλάχιστον 68 άνθρωποι σκοτώνονται στις χειρότερες πλημμύρες στο Σουδάν από το 2019, οι οποίες πλήττουν αρκετούς καταυλισμούς εσωτερικά εκτοπισμένων εν μέσω του συνεχιζόμενου εμφυλίου πολέμου.(Reuters)
*Ο αριθμός των νεκρών από την κατολίσθηση στον ΧΥΤΑ Κιτιζί στην Καμπάλα της Ουγκάντας, αυξάνεται σε 24. (DW)

**Πολιτική και εκλογές**
*Χιλιάδες γιατροί και φοιτητές πανεπιστημίων σε όλες τις μεγάλες πόλεις της Ινδίας συμμετέχουν σε αποχές και διαμαρτυρίες κατά της σεξουαλικής βίας μετά τον φερόμενο βιασμό και τη δολοφονία μιας εκπαιδευόμενης γιατρού στην Καλκούτα την περασμένη εβδομάδα. (DW)

## 14 Αυγούστου
**Πόλεμος και επιθέσεις**
*Κρίση στη Λιβύη
** Η Βουλή των Αντιπροσώπων της Λιβύης ψηφίζει για τη λήξη της θητείας της κυβέρνησης με έδρα την Τρίπολη υπό τον Αμπντούλ Χαμίντ Ντιμπέιμπ, ανακηρύσσοντας το υπουργικό συμβούλιο με έδρα την Ανατολή ως νόμιμη κυβέρνηση.(Πρακτορείο Anadolu)

**Υγεία και περιβάλλον**
*επιδημία αφρικανικής ευλογιάς των πιθήκων 2024
**Ο Παγκόσμιος Οργανισμός Υγείας κηρύσσει επίσημα νέα επιδημία mpox. Το στέλεχος αυτής της επιδημίας είναι διαφορετικό από το κύριο στέλεχος της επιδημίας mpox 2022-2023, η οποία επηρέασε δεκατρείς χώρες και είχε ως αποτέλεσμα τουλάχιστον 524 αναφερόμενους θανάτους, και το νέο στέλεχος είναι πιο θανατηφόρο. (AP)

**Πολιτική και εκλογές** 
*Ο πρωθυπουργός της Ιαπωνίας και πρόεδρος του κυβερνώντος Φιλελεύθερου Δημοκρατικού Κόμματος Φουμίο Κισίντα ανακοινώνει ότι δεν θα είναι υποψήφιος στις προεδρικές εκλογές του κόμματος που είναι προγραμματισμένες για τα τέλη Σεπτεμβρίου, παραιτούμενος ουσιαστικά από την πρωθυπουργία.(The Japan News)
*Βουλευτικές εκλογές στο Κιριμπάτι 2024
**Οι ψηφοφόροι στο Κιριμπάτι προσέρχονται στις κάλπες για την ανάδειξη των 45 μελών του κοινοβουλίου. (AP)
*Το Συνταγματικό Δικαστήριο της Ταϊλάνδης παύει τον πρωθυπουργό Σρέθα Ταβίσιν για παράνομο διορισμό υπουργού στο υπουργικό του συμβούλιο. (Reuters)

## 15 Αυγούστου
**Πόλεμος και επιθέσεις**
*Το υπουργείο Υγείας της Γάζας αναφέρει ότι περισσότεροι από 40.000 Παλαιστίνιοι στη Λωρίδα της Γάζας, μεταξύ των οποίων περισσότερα από 16.000 παιδιά, έχουν σκοτωθεί λόγω της συνεχιζόμενης ισραηλινής εισβολής και του αποκλεισμού και ότι περισσότεροι από 10.000 Παλαιστίνιοι εξακολουθούν να αγνοούνται. (Al Jazeera) 

**Επιχειρήσεις και οικονομία**
*Το αμερικανικό περιοδικό βιντεοπαιχνιδιών *[[Game Informer]]* διακόπτει την έκδοσή του έπειτα από 33 χρόνια. Η ιστοσελίδα του περιοδικού κλείνει επίσης. (BBC News)

**Υγεία και περιβάλλον**
*Επιδημία αφρικανικής ευλογιάς των πιθήκων 2024
**Η Σουηδία αναφέρει το πρώτο κρούσμα της νέας παραλλαγής mpox εκτός Αφρική σε ασθενή στη Στοκχόλμη. (Arab News) (Reuters)
**Το Πακιστάν αναφέρει το πρώτο κρούσμα mpox φέτος. (First Post)

**Νόμος και έγκλημα**
*Στην Κροατία ο υπουργός Άμυνας Ιβάν Ανούσιτς ανακοινώνει ότι η χώρα θα επαναφέρει την υποχρεωτική δίμηνη στρατιωτική θητεία από την 1η Ιανουαρίου 2025, στο πλαίσιο της μεταρρύθμισης των Ένοπλων Δυνάμεων της Κροατίας. Η επιστράτευση είχε καταργηθεί προηγουμένως το 2008, όταν η Κροατία μεταπήδησε σε ένα σύστημα βασισμένο στον εθελοντισμό. (''The Independent'')

## 16 Αυγούστου
**Πόλεμος και επιθέσεις**
*Ρωσική εισβολή στην Ουκρανία
**Η Ουκρανία αναφέρει ότι κατέλαβε 82 ρωσικούς οικισμούς σε μια περιοχή 1.150 τετρ. χλμ από την έναρξη της εισβολής στο Κουρσκ στις 6 Αυγούστου. (Reuters)
**Πάνω από 120.000 Ρώσοι πολίτες έχουν απομακρυνθεί σύμφωνα με τη Ρωσία και τουλάχιστον 100 Ρώσοι στρατιώτες έχουν αιχμαλωτιστεί σύμφωνα με την Ουκρανία. (AP) 
*Εμφύλιος πόλεμος στην Υεμένη
** Δεκαέξι στρατιώτες σκοτώνονται και άλλοι 18 τραυματίζονται κατά τη διάρκεια  βομβιστικής επίθεσης αυτοκτονίας με αυτοκίνητο στην Μουντίγια του κυβερνείου Αμπιάν της Υεμένης. Η Αλ Κάιντα στην Αραβική Χερσόνησο αναλαμβάνει την ευθύνη για την επίθεση. (Al Jazeera)

**Υγεία και περιβάλλον**
*Επιβεβαιώνεται το πρώτο κρούσμα πολιομυελίτιδας στη Λωρίδα της Γάζας εδώ και 25 χρόνια, προερχόμενο από ένα ανεμβολίαστο παιδί 10 μηνών στην Ντέιρ αλ Μπάλαχ. (Euronews)

**Νόμος και έγκλημα**
*Έντεκα κρατούμενοι σκοτώνονται κατά τη διάρκεια ανταλλαγής πυροβολισμών με την αστυνομία έπειτα από απόδραση από φυλακή στο Σεν Μαρκ της Αϊτής.(Al Jazeera)
*Δικαιώματα ΛΟΑΤ στη Βουλγαρία
**Η Βουλγαρία ψηφίζει με μεγάλη κοινοβουλευτική πλειοψηφία μια νέα τροπολογία που απαγορεύει την «προπαγάνδα, την προώθηση και την υποκίνηση» των ΛΟΑΤ «ιδεών και απόψεων» στα σχολεία, προκαλώντας επικρίσεις από διάφορες ευρωπαϊκές ΛΟΑΤΚΙ+ οργανώσεις που δηλώνουν ότι ο νόμος θα περιθωριοποιήσει τα ΛΟΑΤΚΙ+ παιδιά.(Politico)

**Πολιτική και εκλογές**
*Γενικές εκλογές στη Δομινικανή Δημοκρατία 2024
**Ο Λουίς Αμπιναδέρ ορκίζεται για δεύτερη θητεία ως πρόεδρος της Δομινικανής Δημοκρατίας. (Reuters)
*Η Βουλή των Αντιπροσώπων της Ταϊλάνδης επιλέγει την Πεατονγκτάρν Σιναουάτρα ως νέα πρωθυπουργό, αντικαθιστώντας τον Σρέτα Ταβίσιν, ο οποίος παύθηκε από το Συνταγματικό Δικαστήριο την Τετάρτη. (Bloomberg)

## 17 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
** Δεκαοκτώ άτομα από την ίδια οικογένεια σκοτώνονται σε αεροπορική επιδρομή στην πόλη Αζ Ζαγουάιντα στη Λωρίδα της Γάζας. (AP) (Reuters)
**Δύο ανώτεροι μαχητές της Χαμάς σκοτώνονται σε ισραηλινή αεροπορική επιδρομή στην Τζενίν στην κατεχόμενη Δυτική Όχθη. (Reuters)
*Δέκα Σύροι πολίτες, μεταξύ των οποίων δύο παιδιά, σκοτώνονται σε αεροπορική επιδρομή του Ισραήλ που πλήττει συγκρότημα κατοικιών στη Ναμπατίγιε του Λιβάνου. (Al Jazeera) (Reuters)
*Εμφύλιος πόλεμος στη Σομαλία
**Τουλάχιστον 20 άτομα σκοτώνονται και άλλα δέκα τραυματίζονται σε βομβιστική επίθεση σε ένα κατάστημα τσαγιού στην περιοχή Ντέινιλε της Μογκαντίσου, στη Σομαλία. (Aussiedlerbote)  
*Σουδανικός εμφύλιος πόλεμος
**Τουλάχιστον 85 άνθρωποι σκοτώνονται σε εμπρησμούς και λεηλασίες των Δυνάμεων Ταχείας Υποστήριξης στο χωριό Γκαλγκάνι στην πολιτεία Σενάρ του Σουδάν.(AP)

**Νόμος και έγκλημα** 
*Έξι άτομα συλλαμβάνονται σε σχέση με έναν μαζικό πυροβολισμό λόγω βεντέτας που σημειώθηκε την περασμένη εβδομάδα στην ενορία Κλάρεντον της Τζαμάικα, από τον οποίο σκοτώθηκαν οκτώ άτομα και τραυματίστηκαν άλλα εννέα.(AP)

**Πολιτική και εκλογές**
*Για πρώτη φορά η τελετή της Ημέρας Ανεξαρτησίας της Ινδονησίας πραγματοποιείται ταυτόχρονα στην Τζακάρτα και στη Νουσαντάρα λόγω της μεταφοράς της πρωτεύουσας της χώρας. (Detik)

## 18 Αυγούστου
**Καταστροφές και δυστυχήματα**
*Περισσότεροι από 100 άνθρωποι σκοτώνονται κατά τη διάρκεια σχεδόν τριών εβδομάδων συνεχιζόμενων ισχυρών βροχοπτώσεων και πλημμυρών σε ολόκληρη την Υεμένη, με την εθνική μετεωρολογική υπηρεσία της χώρας να κηρύσσει συναγερμό για μελλοντικές «πολύ ισχυρές καταιγίδες». (Arab News)

**Πολιτική και εκλογές**
*Προεδρικές εκλογές στη Βενεζουέλα 2024
**Αξιωματούχοι της αντιπολίτευσης της Βενεζουέλας και υποστηρικτές συγκεντρώνονται σε πόλεις της χώρας για να διαμαρτυρηθούν κατά του προέδρου Νικολάς Μαδούρο και για τα αποτελέσματα των προεδρικών εκλογών του 2024. (Reuters)

## 19 Αυγούστου
**Καταστροφές και δυστυχήματα**
*Δύο άνθρωποι σκοτώνονται από πλημμύρες στην Οξφόρδη του Κονέκτικατ, στις Ηνωμένες Πολιτείες. (CNN)
*Ένα άτομο σκοτώνεται και δεκαπέντε άλλα διασώζονται όταν το υπό σημαία Ηνωμένου Βασιλείου σούπερ γιοτ *Bayesian* βυθίζεται κοντά στο Παλέρμο της Ιταλίας, λόγω νεροποντής. Έξι άλλοι αγνοούνται, μεταξύ των οποίων και ο Βρετανός επιχειρηματίας Μάικ Λιντς. (AP)

**Τέχνες και κουλτούρα**
*Η Μαρία Μπράνιας, γηραιότερο εν ζωή πρόσωπο στον κόσμο πεθαίνει σε ηλικία 117 ετών και 168 ημερών, καθιστώντας την Τομίκο Ιτούκα το νέο γηραιότερο εν ζωή πρόσωπο στον κόσμο. (AP)

**Υγεία και περιβάλλον**
*Επιδημία αφρικανικής ευλογιάς των πιθήκων 2024
**Το Πακιστάν αναφέρει ένα κρούσμα mpox στο Κασμίρ, ανεβάζοντας τον συνολικό αριθμό των κρουσμάτων στη χώρα σε τέσσερα. Σε απάντηση στην ταχεία αύξηση των κρουσμάτων στη χώρα, ο πρωθυπουργός Σεχμπάζ Σαρίφ ανακοινώνει ότι η χώρα θα αρχίσει ελέγχους ατόμων στα σημεία εισόδου. (Hindustan Times) (First Post)
**Στις Φιλιππίνες το υπουργείο Υγείας αναφέρει το πρώτο κρούσμα ιλαράς φέτος σε ασθενή χωρίς διεθνές ταξιδιωτικό ιστορικό. (GMA Network)

**Πολιτική και εκλογές**
*Βουλευτικές εκλογές στο Κιριμπάτι 2024
**Στο Κιριμπάτι οι κάτοικοι των νησιών ψηφίζουν στον δεύτερο γύρο των εκλογών για την ανάδειξη των 44 μελών της Βουλής των Αντιπροσώπων. (Radio New Zealand)

**Επιστήμη και τεχνολογία**
*Μια σπάνια μπλε υπερπανσέληνος εμφανίζεται στον ουρανό. (Axios)

## 20 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
**Τουλάχιστον δώδεκα Παλαιστίνιοι, μεταξύ των οποίων δύο παιδιά, σκοτώνονται σε ισραηλινή αεροπορική επιδρομή σε σχολείο που χρησιμοποιείται για τη στέγαση εκτοπισμένων στην πόλη της Γάζας. (Middle East Eye)

**Καταστροφές και δυστυχήματα**
*Τουλάχιστον 20 σοροί ανασύρονται από τον ποταμό Λουκένιε στην επαρχία Μαΐ-Εντομπέ, στη Λαϊκή Δημοκρατία του Κονγκό, μετά την ανατροπή σκάφους που μετέφερε περίπου 300 επιβάτες κατά τη διάρκεια του Σαββατοκύριακου. Τουλάχιστον 46 άνθρωποι διασώθηκαν και γύρω στους 250 άλλοι παραμένουν αγνοούμενοι.(AP)

**Υγεία και περιβάλλον**
*Επιδημία αφρικανικής ευλογιάς των πιθήκων 2024
**Η Ακτή Ελεφαντοστού αναφέρει 21 νέα κρούσματα mpox καθώς και τον πρώτο θάνατο στη χώρα από mpox. (''La Presse'')

## 21 Αυγούστου
**Καταστροφές και δυστυχήματα**
*Τουλάχιστον δεκαεπτά εργαζόμενοι σκοτώνονται και άλλοι 41 τραυματίζονται, πολλοί από αυτούς από σοβαρά χημικά εγκαύματα, σε έκρηξη σε φαρμακευτική εγκατάσταση στο Ανακαπαλί, στην πολιτεία Άντρα Πραντές της Ινδίας.  (''Indian Express'') (NDTV)
*Είκοσι οκτώ άνθρωποι σκοτώνονται και άλλοι 23 τραυματίζονται όταν λεωφορείο που μεταφέρει Σιίτες Πακιστανούς προσκυνητές για το προσκύνημα Arba'in στο Ιράκ, συγκρούεται και ανατρέπεται στην επαρχία Γιαζντ του Ιράν. (Reuters)
*Τέσσερις σοροί ανασύρονται από την μεγάλη θαλαμηγό *Bayesian* που βυθίστηκε πριν από δύο ημέρες, ανεβάζοντας τον αριθμό των νεκρών σε πέντε. Οι έρευνες για τον τελευταίο αγνοούμενο συνεχίζονται. (Reuters)

**Υγεία και περιβάλλον**
*Επιδημία αφρικανικής ευλογιάς των πιθήκων 2024
* Η Ταϊλάνδη αναφέρει το πρώτο κρούσμα mpox σε έναν 66χρονο Ευρωπαίο, ο οποίος εργαζόταν σε χώρα της Αφρικής που πλήττεται από τη συνεχιζόμενη επιδημία. (''The New York Times'')
**Αρκετά ύποπτα κρούσματα mpox της κλάσης 1b αναφέρονται στο Σόμερσετ της Αγγλίας στο Ηνωμένο Βασίλειο. (Devon Live)
**Η Ονδούρα αναφέρει πέντε ύποπτα κρούσματα mpox. (''Prensa Libre'')

**Νόμος και έγκλημα**
*Τρία μέλη του προσωπικού σκοτώνονται σε μαζική δολοφονία σε σχολείο στο Σάνσκι Μοστ της Βοσνίας- Ερζεγοβίνης. Ο δράστης, ο οποίος επίσης εργαζόταν στο σχολείο, τραυματίζεται σοβαρά αφού αυτοπυροβολήθηκε. (AP)

**Πολιτική και εκλογές**
*Το ουκρανικό κοινοβούλιο εγκρίνει τη συνθήκη του Καταστατικού της Ρώμης που θεσπίστηκε από το Διεθνές Ποινικό Δικαστήριο, επιτρέποντας έτσι στη χώρα να γίνει κράτος-μέλος μόλις η κυβέρνηση επικυρώσει με τον Γενικό Γραμματέα των Ηνωμένων Εθνών. (Ukrinform)

## 22 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
**Σε ισραηλινή επιδρομή με μη επανδρωμένο αεροσκάφος σκοτώνονται τρεις Παλαιστίνιοι στην Τουλκαρέμ της Δυτικής Όχθης, κατά τη διάρκεια επιδρομής όπου στρατιώτες των IDF έβαλαν φωτιά σε σπίτια πολιτών και χρησιμοποίησαν μπουλντόζες για να καταστρέψουν κατοικημένες περιοχές. (Al Jazeera)
**Έντεκα Παλαιστίνιοι σκοτώνονται και άλλοι έξι τραυματίζονται σε πλήγμα του Ισραήλ σε κτίριο κατοικιών στην Μπεΐτ Λαχίγια στη Λωρίδα της Γάζας. (DW)

**Τέχνες και πολιτισμός**
* Η κυβέρνηση της Μποτσουάνα παρουσιάζει στο κοινό ένα ακατέργαστο διαμάντι 2.492 καρατίων, το οποίο ανακαλύφθηκε από την εταιρεία *Lucara Diamond* από το ορυχείο διαμαντιών Καρόουε, και λέγεται ότι είναι το δεύτερο μεγαλύτερο στον κόσμο. (AP) (''The Guardian'')

**Καταστροφές και δυστυχήματα**
*Εννέα άνθρωποι σκοτώνονται όταν ένα Cessna 208 Caravan συντρίβεται σε ένα μαγκρόβιο δάσος στο Τσατσοενγκσάο λίγο μετά την απογείωσή του από το Αεροδρόμιο Σουβαρναμπούμι στην Μπανγκόκ της Ταϊλάνδης. (AP) (The Nation Thailand)
*Τρεις χιονοδρόμοι της Νότιας Κορέας σκοτώνονται και άλλοι δύο άνθρωποι τραυματίζονται όταν ένα βαν συγκρούεται με άλλο όχημα σε αυτοκινητόδρομο κοντά στο Τζεραλντίν στο Νότιο Νησί της Νέας Ζηλανδίας. (DW)

**Υγεία και περιβάλλον**
*Επιδημία αφρικανικής ευλογιάς των πιθήκων 2024
**Το Μπουρούντι αναφέρει 171 νέα κρούσματα mpox, με αποτέλεσμα ο συνολικός αριθμός των κρουσμάτων στη χώρα να ανέλθει σε 572 κρούσματα. (Barrons)
**Η Σρι Λάνκα αναφέρει τα δύο πρώτα κρούσματα mpox, αλλά δεν διευκρινίζει από πού προέρχονται τα κρούσματα. (Dhauru)

**Πολιτική και εκλογές**
*Προεδρικές εκλογές στη Βενεζουέλα 2024
**Το Ανώτατο Δικαστήριο της Βενεζουέλας επικυρώνει τα αποτελέσματα των προεδρικών εκλογών του 2024, απορρίπτοντας τους ισχυρισμούς ότι ο υποψήφιος της αντιπολίτευσης Εδμούνδο Γκονσάλες Ουρούτια κέρδισε τις εκλογές. (AP)

## 23 Αυγούστου
**Πόλεμος και επιθέσεις**
*Κρατούμενοι που ανήκουν στο Ισλαμικό Κράτος σε μια φυλακή στο Σουροβικίνο στην περιφέρεια Βόλγκογκραντ της Ρωσίας θέτουν υπό τον έλεγχο τους τις εγκαταστάσεις και συλλαμβάνουν ομήρους, σκοτώνοντας τρία μέλη του προσωπικού της φυλακής. (''Apa.az'') (The Guardian)

**Καταστροφές και δυστυχήματα**
*Εννέα άνθρωποι σκοτώνονται και 250 σπίτια καταστρέφονται από κατολισθήσεις και πλημμύρες στο Πουκέτ της Ταϊλάνδης. (Newsroom Odisha)
*Η τελευταία σορός, αυτή της Χάνα Λιντς, ανασύρεται από το ναυάγιο του *Bayesian*, με την πιθανότητα να απαγγελθούν κατηγορίες για ανθρωποκτονία. (''The Guardian'')

**Διεθνείς σχέσεις**
*Το υπουργείο Οικονομικών των Ηνωμένων Πολιτειών επιβάλλει κυρώσεις σε περισσότερα από 400 φυσικά και νομικά πρόσωπα, συμπεριλαμβανομένων κινεζικών επιχειρήσεων, τα οποία, σύμφωνα με τους Αμερικανούς αξιωματούχους, βοηθούν τη Ρωσία να αποφύγει τις δυτικές κυρώσεις. (''Reuters'')(''CNN'') 

**Νόμος και έγκλημα**
*Τρία άτομα σκοτώνονται και άλλα οκτώ τραυματίζονται σε μαζικό μαχαίρωμα σε δημόσιο πανηγύρι στο Σόλινγκεν της Γερμανίας, κατά τη διάρκεια εορτασμών για την 650ή επέτειο της πόλης. Σε εξέλιξη βρίσκεται ανθρωποκυνηγητό για τον ύποπτο. (AP)
*Η Ελληνική Ακτοφυλακή ανοίγει πυρ εναντίον μηχανοκίνητου σκάφους που μετέφερε 14 μετανάστες κοντά στο νησί Σύμη, σκοτώνοντας έναν από τους επιβάτες. (AP)

**Υγεία και περιβάλλον**
*Επιδημία αφρικανικής ευλογιάς των πιθήκων 2024
**Η Γκαμπόν αναφέρει το πρώτο κρούσμα mpox. (''Le Monde'')

## 24 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
*Η οργάνωση Ισλαμικό Κράτος αναλαμβάνει την ευθύνη για το χθεσινό μαζικό μαχαίρωμα στο Σόλινγκεν της Γερμανίας, από το οποίο σκοτώθηκαν τρία άτομα και τραυματίστηκαν άλλα οκτώ. (BBC News)

**Καταστροφές και ατυχήματα**
*Τουλάχιστον δύο άνθρωποι σκοτώνονται σε βιομηχανική μονάδα στο Ουρούπες μετά την προσπάθεια να ελεγχθούν εκτεταμένες πυρκαγιές που πλήττουν τουλάχιστον 30 πόλεις στο Πολιτεία Σάο Πάολο, Βραζιλία. (Reuters)

**Υγεία και περιβάλλον**
*Η Επιχείρηση Ασπίδες της Ευρωπαϊκή Ένωσης προειδοποιεί για πιθανή σημαντική και συνεχιζόμενη πετρελαιοκηλίδα στην Ερυθρά Θάλασσα μετά την κατεδάφιση του πετρελαιοφόρου των Χούθι με σημαία Ελλάδας- *Sounion*  που μετέφερε 150.000 τόνους πετρελαίου, με πλάνα των Χούθι να δείχνουν φλεγόμενο πετρέλαιο να διαρρέει στη θάλασσα. (AP) (''Financial Times'') 

**Διεθνείς σχέσεις**
*Η Ρωσία και η Ουκρανία ολοκληρώνουν προβαίνουν σε ανταλλαγή αιχμαλώτων με τη μεσολάβηση των Ηνωμένων Αραβικών Εμιράτων με 115 αιχμαλώτους πολέμου από κάθε πλευρά. (Al Jazeera)

**Νόμος και έγκλημα**
*Ο ιδιοκτήτης και ιδρυτής των κοινωνικών δικτύων Telegram και VK, Πάβελ Ντούροφ, συλλαμβάνεται στο αεροδρόμιο Παρί Λε Μπουρζέ στη Γαλλία λίγο μετά την άφιξή του από το Αζερμπαϊτζάν, σε σχέση με φερόμενη παράνομη δραστηριότητα στην εφαρμογή του Telegram. (BBC News) (Reuters) 

## 25 Αυγούστου
**Πόλεμος και επιθέσεις**
*Ρωσική εισβολή στην Ουκρανία
**Τουλάχιστον πέντε άνθρωποι, μεταξύ των οποίων τρία παιδιά, σκοτώνονται και άλλοι 13 τραυματίζονται σε νυχτερινό πλήγμα της Ουκρανίας στο Ρακίτνογιε στην περιφέρεια Μπέλγκοροντ της Ρωσίας, σύμφωνα με Ρώσους αξιωματούχους. (Al Jazeera)
**Τουλάχιστον τέσσερις άνθρωποι σκοτώνονται και άλλοι 37 τραυματίζονται σε νυχτερινές ρωσικές επιθέσεις στις περιφέρειες Τσερνίχοβ, Σούμι, Χάρκοβο και Ντονέτσκ, στην Ουκρανία. (Reuters)
*Ισραηλινή εισβολή στη Γάζα
**Τουλάχιστον 71 άτομα σκοτώνονται και άλλα 112 τραυματίζονται σε ισραηλινές επιθέσεις στη Λωρίδα της Γάζας. (Al Jazeera)
*Περί τους 200 άνθρωποι σκοτώνονται και τουλάχιστον 140 άλλοι τραυματίζονται σε επίθεση της Τζαμάα Νασρ αλ Ισλάμ Ουαλ-Μουσλίμ, που συνδέεται με την Αλ Κάιντα. (Al Jazeera)
*Η γερμανική αστυνομία συλλαμβάνει έναν 26χρονο Σύρο αιτούντα άσυλο με δεσμούς με το Ισλαμικό Κράτος ως ύποπτο για την επίθεση με μαχαίρι στο Σόλινγκεν της Γερμανίας, την Παρασκευή. Ο άνδρας κατηγορείται για τρεις κατηγορίες δολοφονίας, καθώς και για απόπειρα δολοφονίας, επικίνδυνη σωματική βλάβη και συμμετοχή σε τρομοκρατική οργάνωση στο εξωτερικό. (AP)
*Δύο αστυνομικοί σκοτώνονται και άλλοι τρεις τραυματίζονται σε επίθεση στην Αμπούτζα της Νιγηρίας. Εκπρόσωπος της αστυνομίας δηλώνει ότι το εκτός νόμου Ισλαμικό Κίνημα της Νιγηρίας ήταν υπεύθυνο για την επίθεση. (Reuters)

**Καταστροφές και δυστυχήματα**
* Τουλάχιστον δύο άνθρωποι σκοτώνονται σε δασικές πυρκαγιές στην πολιτεία Σάο Πάουλο της Βραζιλίας.(BBC News)
* Δεκατρείς άνθρωποι σκοτώνονται και άλλοι 20 τραυματίζονται σε κατολίσθηση λάσπης κοντά στον Μεγάλο Βούδα του Πουκέτ, στην Ταϊλάνδη. (Reuters)
*Είκοσι δύο άνθρωποι σκοτώνονται όταν ένα λεωφορείο πέφτει σε χαράδρα στην Καχούτα του Πουντζάμπ του  Πακιστάν. Ξεχωριστά, δώδεκα άνθρωποι σκοτώνονται σε δυστύχημα λεωφορείου στην Παράκτια Οδό Μακράν στο Μπαλουχιστάν του Πακιστάν.(Al Jazeera)
*Τουλάχιστον δεκατρείς άνθρωποι σκοτώνονται και τουλάχιστον άλλοι 14 αγνοούνται μετά τη βύθιση σκάφους που μεταφέρει Αιθίοπες και Υεμενίτες μετανάστες από το Τζιμπουτί στα ανοικτά των ακτών της Ταΐζ της Υεμένης.(Al Jazeera)
*Ένα άτομο σκοτώνεται, ένα τραυματίζεται, δύο αγνοούνται και 21 διασώζονται σώοι μετά την κατάρρευση μιας σπηλιάς πάγου στον παγετώνα Breiðamerkurjökull, στη νότια Ισλανδία. (AP)

## 26 Αυγούστου
**Πόλεμος και επιθέσεις**
*Ρωσική εισβολή στην Ουκρανία
*Μαζικές επιθέσεις των Ρώσων εξαπολύονται σε πόλεις σε όλη την Ουκρανία, σκοτώνοντας τουλάχιστον επτά άτομα. Ουκρανοί αξιωματούχοι κάνουν λόγο για τη μεγαλύτερη ρωσική επίθεση στην Ουκρανία από την αρχή της ρωσικής εισβολής.(''Kyiv Independent'')(''Kyiv Independent 2'') (Reuters)
**Η Πολωνία δηλώνει ότι ένα μη επανδρωμένο αεροσκάφος είχε εισέλθει πιθανότατα στον εναέριο χώρο της κατά τη διάρκεια των επιθέσεων στην Ουκρανία και ότι διεξάγονται έρευνες για τον εντοπισμό του αντικειμένου, καθώς ενδέχεται να έχει προσγειωθεί σε πολωνικό έδαφος. (Radio Free Europe/Radio Liberty) (Reuters)
*Τουλάχιστον 14 στρατιώτες και αστυνομικοί και 21 ένοπλοι της BLA σκοτώνονται σε ενέδρα και συγκρούσεις σε αυτοκινητόδρομους στο Μπαλουχιστάν. Πέντε πολίτες σκοτώνονται επίσης στην Καλάτ.(Al Jazeera)
*Οι Δυνάμεις Ταχείας Υποστήριξης βομβαρδίζουν έναν καταυλισμό εσωτερικά εκτοπισμένων στο Βόρειο Νταρφούρ του Σουδάν, σκοτώνοντας 25 άτομα και τραυματίζοντας τουλάχιστον άλλα 40. (''Sudan Tribune'')

**Καταστροφές και ατυχήματα**
*Τουλάχιστον 49 άνθρωποι σκοτώνονται και περισσότεροι από 40.000 άνθρωποι εκτοπίζονται έπειτα από έντονες βροχοπτώσεις που προκάλεσαν πλημμύρες στις πολιτείες Ανταμάουα, Τζιγκάουα και Ταράμπα της Νιγηρίας. (Al Jazeera)
*Το φράγμα Αρμπάατ καταρρέει κοντά στο Πορτ Σουδάν του Σουδάν, εν μέσω πλημμυρών, σκοτώνοντας περισσότερους από 60 ανθρώπους, εκτοπίζοντας γύρω στους 50.000 άλλους και καταστρέφοντας 20 χωριά. (Al Jazeera)

## 27 Αυγούστου
**Πόλεμος και επιθέσεις**
*Ρωσική εισβολή στην Ουκρανία
**Συνεχίζονται οι ρωσικές επιθέσεις με πυραύλους και μη επανδρωμένα αεροσκάφη σε όλη την Ουκρανία στο Κίεβο και την περιφέρεια Ντνιπροπετρόφσκ, σκοτώνοντας τουλάχιστον τέσσερα άτομα και τραυματίζοντας άλλα πέντε στο Κρίβι Ριχ. (''The Independent'') (''Kyiv Independent'')
*Ο πρόεδρος της Ουκρανίας Βολοντίμιρ Ζελένσκι ανακοινώνει ότι η Ουκρανία δοκίμασε με επιτυχία για πρώτη φορά βαλλιστικό πύραυλο εγχώριας παραγωγής. (''Ukrainska Pravda'')

**Νόμος και έγκλημα**
*Οι Γάλλοι εισαγγελείς απαγγέλλουν δημοσίως κατηγορίες σε βάρος του διευθύνοντος συμβούλου της Telegram, Πάβελ Ντούροφ, για δώδεκα κατηγορίες, ενώ βρίσκεται υπό κράτηση, συμπεριλαμβανομένων παραβάσεων που σχετίζονται με διακίνηση ναρκωτικών, εκμετάλλευση παιδιών, ξέπλυμα χρήματος και εννέα άλλα εγκλήματα. (''Kyiv Independent'')

## 28 Αυγούστου
**Πόλεμος και επιθέσεις** 
*Πόλεμος Χαμάς-Ισραήλ
**Οι Ισραηλινές Δυνάμεις Άμυνας εξαπολύουν μεγάλη στρατιωτική επιχείρηση στη Δυτική Όχθη, κυρίως στις πόλεις Τζενίν και Τουλκαρέμ, με τουλάχιστον δέκα Παλαιστίνιους να σκοτώνονται και αρκετούς άλλους να τραυματίζονται. Το εξειδικευμένο νοσοκομείο Αλ Ισραά και το κυβερνητικό νοσοκομείο Ταμπέτ Ταμπέτ έχουν περικυκλωθεί, και τα ασθενοφόρα εμποδίζονται να εισέλθουν στα νοσοκομεία. (Al Jazeera)
*Ρωσική εισβολή στην Ουκρανία
**Η Ουκρανία εξαπολύει επίσης για πρώτη φορά επιθέσεις με μη επανδρωμένα αεροσκάφη στην περιφέρεια Κίροφ, πλήττοντας μια αποθήκη πετρελαίου στο Κοτέλνιτς. Το ρωσικό Υπουργείο Άμυνας αναφέρει ότι η αεράμυνα κατέρριψε οκτώ μη επανδρωμένα αεροσκάφη πάνω από την περιφέρεια Βορονέζ. (Reuters)

**Καταστροφές και δυστυχήματα**
*Ο αριθμός των νεκρών από τις πλημμύρες σε όλο το Σουδάν, συμπεριλαμβανομένης της κατάρρευσης του φράγματος Αρμπάατ κοντά στο Πορτ Σουδάν του Σουδάν, αυξάνεται σε 148 άτομα. (''Sudan Tribune'')

**Πολιτική και εκλογές**
*Δύο γερουσιαστές που εκλέγονται από το καταργηθέν Κόμμα της Δημοκρατικής Επανάστασης (PRD) στο Μεξικό αυτομολούν στο κυβερνών κόμμα Morena, αφήνοντας το Morena και τους συμμάχους του με μία έδρα λιγότερη από την υπερπλειοψηφία και στα δύο σώματα του Κογκρέσο. 
(AP)

**Αθλητισμός**
*Θερινοί Παραολυμπιακοί Αγώνες 2024
**Η τελετή έναρξης για τους Θερινούς Παραολυμπιακούς Αγώνες 2024 πραγματοποιείται στην Πλατεία Ομόνοιας στο Παρίσι. (Axios)

## 29 Αυγούστου
**Πόλεμος και επιθέσεις**
*Ισραηλινοπαλαιστινιακή σύγκρουση
*Το Ισραήλ και η Χαμάς συμφωνούν σε τρεις ξεχωριστές τριήμερες ανθρωπιστικές παύσεις για να επιτρέψουν στον Παγκόσμιο Οργανισμό Υγείας να εμβολιάσει περισσότερα από 600.000 παιδιά κατά της πολιομυελίτιδας στη Λωρίδα της Γάζας. (Reuters)
**Οι Δυνάμεις Άμυνας του Ισραήλ πραγματοποιούν αεροπορική επιδρομή σε αυτοκινητοπομπή ανθρωπιστικής βοήθειας στη Γάζα, από την οποία σκοτώνονται πέντε εργαζόμενοι. (''The Guardian'')
**Ο Αμπού Σαρτζάα, ηγέτης της Ταξιαρχίας Τουλκαρέμ, και τέσσερις άλλοι μαχητές σκοτώνονται σε επίθεση του Ισραήλ σε προσφυγικό καταυλισμό στην Τουλκαρέμ στη Δυτική Όχθη.  (Al Jazeera)
*Στο Μπανγκλαντές ο προσωρινός υπουργός Υγείας Νουρτζαχάν Μπεγκούμ αναφέρει ότι περισσότεροι από 1.000 άνθρωποι σκοτώθηκαν κατά τη διάρκεια των διαδηλώσεων κατά της κυβέρνησης τον περασμένο μήνα, καθιστώντας την περίοδο αυτή την πιο αιματηρή στην ιστορία της χώρας από το Κίνημα ανεξαρτησίας του 1971. (Al Arabiya)
*Οι Χούθι δίνουν στη δημοσιότητα πλάνα που δείχνουν μαχητές τους να επιβιβάζονται και να τοποθετούν εκρηκτικά στο υπό ελληνική σημαία πετρελαιοφόρο MT *Σούνιον*, προκαλώντας εκρήξεις που θέτουν το δεξαμενόπλοιο σε κίνδυνο να προκαλέσει μεγάλη πετρελαιοκηλίδα στην Ερυθρά Θάλασσα. (AP)

**Καταστροφές και δυστυχήματα**
*Τρία άτομα σκοτώνονται, επτά τραυματίζονται και ένα άτομο δηλώνεται ως αγνοούμενο στο Κιούσου εξαιτίας του τυφώνα Σανσάν. (Reuters)
*Ο αριθμός των νεκρών από τις πλημμύρες στο κυβερνείο Αλ Μαουίτ της Υεμένης, αυξάνεται σε 33. (ABC News)

**Υγεία και περιβάλλον**
*Εκατό τόνοι νεκρών ψαριών γλυκού νερού ξεβράζονται στο λιμάνι του Βόλου και γύρω από αυτό, ως αποτέλεσμα σοβαρών πλημμυρών που ακολούθησε παρατεταμένη ξηρασία στη λίμνη Κάρλα, οι οποίες προκλήθηκαν από «ακραίες κλιματικές διακυμάνσεις». (AP)

**Αθλητισμός**
*Στο Αφγανιστάν η κυβέρνηση των Ταλιμπάν απαγορεύουν τις μικτές πολεμικές τέχνες, λέγοντας ότι το άθλημα είναι πολύ βίαιο και ενέχει κίνδυνο θανάτου και ότι είναι ασύμβατο με τον ισλαμικό νόμο.(BBC)

## 30 Αυγούστου
**Ένοπλες συγκρούσεις και επιθέσεις**
*Δώδεκα μέλη των Πακιστανών Ταλιμπάν σκοτώνονται κατά τη διάρκεια επιδρομής του Πακιστάν1 στην Κάιμπερ Παχτούνκουα του Πακιστάν, ανεβάζοντας τον αριθμό των ανταρτών που σκοτώθηκαν εκεί σε 37 από τις 20 Αυγούστου. (AP)
*Ισραηλινο-παλαιστινιακή σύγκρουση
**Τρεις Παλαιστίνιοι μαχητές, μεταξύ των οποίων και ο ηγέτης της Χαμάς στην Τζενίν, Γουίσαμ Χαζέμ, σκοτώνονται σε επιδρομή μη επανδρωμένου αεροσκάφους στον προσφυγικό καταυλισμό της Τζενίν στη Δυτική Όχθη. (Al Jazeera)
**Ένας Ισραηλινός στρατιώτης σκοτώνεται και αρκετοί άλλοι τραυματίζονται σε επίθεση με αυτοσχέδιο εκρηκτικό μηχανισμό στην Τζενίν της Δυτικής Όχθης. (''Palestine Chronicle'')
*Ρωσική εισβολή στην Ουκρανία
**Επτά άνθρωποι σκοτώνονται όταν μια ρωσική κατευθυνόμενη βόμβα πλήττει κτίριο κατοικιών και παιδική χαρά στο Χάρκοβο της Ουκρανίας. (Reuters)
**Ο πρόεδρος της Ουκρανίας Βολοντίμιρ Ζελένσκι απολύει τον διοικητή της Πολεμικής Αεροπορίας Μίκολα Ολεστσούκ μετά τη συντριβή ενός μαχητικού αεροσκάφους F-16 και το θάνατο του πιλότου του κατά την άμυνα εναντίον ρωσικών επιθέσεων. (Reuters)

**Καταστροφές και ατυχήματα**
*Μια εκτεταμένη διακοπή ρεύματος επηρεάζει το μεγαλύτερο μέρος της Βενεζουέλας με τον υπουργό Επικοινωνιών και Πληροφοριών να κατηγορεί για το σαμποτάζ από την αντιπολίτευση χωρίς στοιχεία. (DW) 
*Τέσσερις άνθρωποι σκοτώνονται και άλλος ένας αγνοείται όταν ένα ελικόπτερο της Εθνικής Ρεπουμπλικανικής Φρουράς συντρίβεται στον ποταμό Ντούρο στο Λαμέγκο της Πορτογαλίας. (DW) 

**Διεθνείς σχέσεις**
*Ο Γενικός Γραμματέας του ΝΑΤΟ Γενς Στόλτενμπεργκ δηλώνει ότι η εισβολή της Ουκρανίας σε ρωσικό έδαφος στην περιφέρεια Κουρσκ είναι νόμιμη βάσει του δικαιώματος της Ουκρανίας στην αυτοάμυνα.(Reuters)

**Πολιτική και εκλογές**
*Ο εν ενεργεία βασιλιάς των Μαορί Τουχεϊτία πεθαίνει σε ηλικία 69 ετών ενώ αναρρώνει από εγχείρηση καρδιάς.(''New Zealand Herald'')

## 31 Αυγούστου
**Πόλεμος και επιθέσεις**
*Πόλεμος Χαμάς-Ισραήλ
**Ο ισραηλινός στρατός ανασύρουν τις σορούς  έξι ομήρων που απήγαγε η Χαμάς κατά τη διάρκεια της επίθεσης της 7ης Οκτωβρίου κατά του Ισραήλ, συμπεριλαμβανομένου του Αμερικανού πολίτη Χερς Γκόλντμπεργκ-Πόλιν, από μια υπόγεια σήραγγα κοντά στη Ράφα της Γάζας. (NBC News)
**Ισραηλινά πλήγμματα σκοτώνουν τουλάχιστον 48 άτομα σε όλη τη Λωρίδα της Γάζας. (Reuters)
*Ρωσική εισβολή στην Ουκρανία
**Πέντε άμαχοι σκοτώνονται σε πυραυλικές επιθέσεις των ουκρανικών δυνάμεων στο Μπέλγκοροντ της Ρωσίας. (Reuters)

**Καταστροφές και δυστυχήματα**
*Ένα ελικόπτερο Mil Mi-8 με 22 επιβαίνοντες εξαφανίζεται πάνω από τη χερσόνησο Καμτσάτκα της Ρωσίας. (AP)

**Αθλητισμός**
*Θερινοί Παραολυμπιακοί Αγώνες 2024
**Η Πολωνή Παραολυμπιονίκης Ρόζα Κοζάκοβσκα αποκλείεται μία ημέρα μετά την κατάκτηση του χρυσού μεταλλίου στο αγώνισμα ρίψεως γυναικών F32, λόγω παρατυπίας στον εξοπλισμό της. (Polsatnews)

08